د راپورونو له مخې په پکتیکا ولایت کې د افغان ځواکونو پر موټر د یو ماین د چاودنې په پېښه کې د ملي  اردو درې سرتېري سخت ټپیان شوي دي.    د پکتیکا والي محب الله صمیم ازادۍ راډیو ته وویل، چې پېښه تېره شپه ناوخته د دې ولایت په سر روضې ولسوالۍ کې وشوه.    د دې برید مسوولیت وسله والو طالبانو منلی او د دوي یوه ویاند ادعا وکړه، چې په دې برید کې د ملي اردو څلور سرتېري وژل شوي، خو د پکتیکا چارواکي دا ادعا رد کړې ده.